Αγαπητοί/Αγαπητές κύριοι/ κυρίες

Σας αποστέλλουμε συνημμένα την αίτηση εκδήλωσης ενδιαφέροντος για σπουδές στο ΙΕΚ Ειδικής Αγωγής Αγίας Παρασκευής προκειμένου να ενημερωθούν οι υποψήφιοι σπουδαστές και σπουδάστριες καθώς και οι κηδεμόνες τους και να δηλώσουν τις ειδικότητες που τους ενδιαφέρουν.

Οι ενδιαφερόμενοι σπουδαστές και σπουδάστριες θα πρέπει να μας αποστείλουν συμπληρωμένη την αίτηση εκδήλωσης ενδιαφέροντος στην ηλεκτρονική διεύθυνση:           iekagparaskevisea@gmail.com

Εναλλακτικά, μπορούν να μας την φέρουν στην Αγία Παρασκευή, καθημερινές 3-8 μμ. (Πίνδου 27, Αγία Παρασκευή, κοντά στον σταθμό του μετρό της Δουκίσσης Πλακεντίας.

Στη συνέχεια το ΙΕΚ θα προτείνει στο υπουργείο τις αντίστοιχες ειδικότητες.

Για να δημιουργηθεί ένα τμήμα μιας ειδικότητας θα πρέπει να υπάρχει ικανός αριθμός αιτήσεων υποψηφίων σπουδαστών, επαρκής εργαστηριακός εξοπλισμός και χώρος διδασκαλίας και τέλος να εγκριθεί η δημιουργία τμήματος από το υπουργείο. Τα μαθήματα θα ξεκινήσουν το φθινόπωρο του 2022.

Οι ενδιαφερόμενοι μπορούν να προτείνουν επίσης οποιαδήποτε άλλη ειδικότητα τους ενδιαφέρει.

Προσοχή: 1) Τα εργαστήρια της ειδικότητας της μαγειρικής διεξάγονται σε συνεργαζόμενες κουζίνες εκτός του συγκροτήματος της Αγίας Παρασκευής. Τα υπόλοιπα μαθήματα διεξάγονται εντός του συγκροτήματος της Αγίας Παρασκευής (Πίνδου 27, Αγία Παρασκευή, κοντά στον σταθμό του μετρό της Δουκίσσης Πλακεντίας).

2) Δεν παρέχεται μετακίνηση. Οι σπουδαστές προσέρχονται και αποχωρούν αυτόνομα.

3) Η φοίτηση είναι υποχρεωτική και διαρκεί 5 εξάμηνα. Το ωράριο διεξαγωγής των μαθημάτων είναι 3-8 μ.μ.

4) Για να δημιουργηθεί ένα τμήμα σε μια ειδικότητα θα πρέπει να υπάρχει ικανός αριθμός υποψηφίων σπουδαστών (9  άτομα),επαρκής εργαστηριακός εξοπλισμός καθώς και να λάβουμε την έγκριση από το υπουργείο.

5) Στο ΙΕΚ δεν υφίσταται σύστημα εφημεριών, συνοδών, στήριξης από ΕΕΠ & ΕΒΠ όπως στα ειδικά σχολεία.

Οι προτεινόμενες ειδικότητες για τις οποίες οι ενδιαφερόμενοι μπορούν να εκδηλώσουν το ενδιαφέρον τους:

- Τεχνικός εφαρμογών πληροφορικής (πολυμέσα / web designer – developer / video games)

-Τεχνικός Μαγειρικής Τέχνης Αρχιμάγειρας (Chef)

-Τεχνικός Αρτοποιός- Ζαχαροπλαστικής

-Στέλεχος Διοίκησης και Οικονομίας

- Στέλεχος Τεχνολογίας και Ελέγχου Τροφίμων και Ποτών

- Τεχνικός Τεχνολογικών Εφαρμογών και Εγκαταστάσεων σε έργα τοπίου και Περιβάλλοντος

- Τεχνικός Θερμοκηπιακών καλλιεργειών και υδροπονίας

-'Αλλη ειδικότητα που επιθυμούν να προτείνουν οι ίδιοι.

Βρισκόμαστε στη διάθεσή σας για οποιαδήποτε πληροφορία και συνεργασία.

Διευθυντής του ΙΕΚ Ειδικής Αγωγής Αγίας Παρασκευής

iekagparaskevisea@gmail.com